স্বাদু পানি
পৃথিবীতে প্রাপ্ত সকল ধরনের পানির মধ্যে লবণাক্ত পানির পরিমাণই সর্বাধিক। মহাসাগর, সাগর এবং ভূ-গর্ভস্থ পানিতে লবণাক্ততার পরিমাণ প্রায় ৯৭ শতাংশ। মাত্র ২.৫% থেকে ২.৭৫% পানি সুপেয় পানির মর্যাদা পেয়েছে। তন্মধ্যে আবার ১.৭৫% থেকে ২% বরফ, তুষার, হিমবাহে বিদ্যমান রয়েছে। ভূ-গর্ভস্থ পানির স্তর এবং মাটিতে ০.৭% থেকে ০.৮% মিষ্ট পানি রয়েছে। এছাড়াও, ০.০১ শতাংশেরও কম হ্রদ, নদী, খাল-বিল, জলাভূমিতে আছে। স্বাদুপানির ৮৭ শতাংশ হ্রদগুলোতেই বিদ্যমান। তন্মধ্যে - ২৯% আফ্রিকার হ্রদ, ২৩% রাশিয়ার বৈকাল হ্রদ এবং ১৪% বিশ্বের অন্যান্য হ্রদে রয়েছে। জলাশয়ের মাঝে পরিবেশের ভারসাম্য বজায় রক্ষার্থে নদ-নদীগুলোয় স্বল্প পরিমাণে সুপেয় পানি রয়েছে। এক্ষেত্রে আমাজন নদী অগ্রণী ভূমিকা পালন করছে। এছাড়াও, বায়ুমণ্ডলে ০.০৪% সুপেয় পানি বাষ্পাকারে ভাসমান অবস্থায় আছে। বিশ্বের অধিকাংশ স্বাদু পানিই হিমায়িত অবস্থায় বরফপ্রাচীরে আছে। অনেক দেশের এলাকাই সুপেয় পানির অভাবে গুরুতর সমস্যা ভুগছে, পরিবেশের ভারসাম্য নষ্টসহ মরুভূমি হয়ে যাচ্ছে।
ভূগর্ভস্থ সিক্ত শিলাস্তর
উপকূলের কাছে অবস্থিত সছিদ্র ভূগর্ভস্থ সিক্ত শিলাস্তরের ক্ষেত্রে, লবণাক্ত পানির উপর বিশুদ্ধ পানির পুরুত্ব প্রতি ১ ফুট সমুদ্র উচ্চতায় বিশুদ্ধ পানির স্তরে ৪০ ফিট। এই সম্পর্ককে বলা হয় গাইবেন-হার্যবার্গ সমীকরণ (Ghyben-Herzberg equation)। যদি উপকূলের কাছে খুব বেশী পরিমাণে ভূগর্ভস্থ পানি পাম্প করা হয়, তাহলে লবণাক্ত পানি বিশুদ্ধ পানির ভূগর্ভস্থ সিক্ত শিলাস্তরে অনুপ্রবেশ করে পানীয় জলকে দূষিত করতে পারে। অনেক উপকূলবর্তী ভূগর্ভস্থ সিক্ত শিলাস্তরে বেশী পাম্পিং এবং সমুদ্র জলের উচ্চতা বৃদ্ধির কারণে লবণাক্ত পানির অনুপ্রবেশের সমস্যা আছে, যেমন যুক্তরাষ্ট্রের মায়ামির কাছে অবস্থিত বিস্কেইন ভূগর্ভস্থ সিক্ত শিলাস্তর (Biscayne Aquifer) এবং নিউ জার্সির কোস্টাল প্লেইন (Coastal Plain) ভূগর্ভস্থ সিক্ত শিলাস্তর।